Toshkent shahrida triatlon bo‘yicha xalqaro musobaqa o‘tkaziladi. Bu haqda poytaxt IIBB xabar bermoqda. Shu munosabat bilan yo‘llarning bir qismi transport harakati uchun 9 oktyabr kuni soat 06:00 dan 18:00 gacha va 10 oktyabr kuni soat 06:00 dan 15:00 ga qadar yopiladi. Ushbu ko‘chalar: KHAY va Ko‘rgazma ko‘chalari kesishmasidan — Ch. Aytmatov ko‘chasigacha;   KHAY va Sh.Rashidov ko‘chalari kesishmasidan - Osiyo va Ch. Aytmatov ko‘chalari kesishmasigacha. Tirbandliklarning oldini olish uchun haydovchilarga aylanma yo‘llardan foydalanish tavsiya etilgan.